
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei









PL.X. 171/2007/2008


şi Comunicaţiilor

RAPORT DE REEXAMINARE
asupra proiectului de Lege pentru aprobarea Ordonanţei de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei 

1. În conformitate cu prevederile art.135 din Regulamentul Camerei Deputaţilor, republicat, Biroul Permanent al Camerei Deputaţilor a transmis Comisiei pentru Tehnologia Informaţiei şi Comunicaţiilor cererea de reexaminare a Preşedintelui României asupra Legii pentru aprobarea Ordonanţei de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei.
În şedinţa din data de 18 martie 2008 Comisia pentru tehnologia informaţiei şi comunicaţiilor a dat curs cererii de reexaminare a legii şi a analizat raportul iniţial, şi a hotărât, cu unanimitate de voturi a membrilor prezenţi, să aprobe raportul de reexaminare cu amendamentele prezentate în anexă.
Prin cererea de reexaminare, la punctul 1 s-a evidenţiat faptul că procedura de adoptare a acestei legi a fost neconstituţională, fiind încălcate prevederile art.75 alin.(1) din Constituţie, care prevede că proiectele de legi şi propunerile legislative prin care se înfiinţează autorităţi administrative autonome (în baza art. 117 alin. (3) din Constituţie) se supun spre dezbatere şi adoptare Camerei Deputaţilor, ca primă cameră sesizată.

Astfel, potrivit art. 75 alin. (1) şi art. 135 alin. (3) din Regulamentul Camerei Deputaţilor, republicat, raportul de reexaminare împreună cu cererea de reexaminare vor fi supuse dezbaterii Camerei Deputaţilor în calitate de primă cameră sesizată.

La punctul 2 al cererii de reexaminare Preşedintele României a considerat că pentru a fi respectate principiile constituţionale ale bicameralismului şi controlului parlamentar exercitat de ambele camere ale Parlamentului este nevoie ca întreg controlul asupra activităţii Autorităţii Naţionale pentru Reglementare în Comunicaţii şi Tehnologia Informaţiei să fie exercitate atât de Camera Deputaţilor, cât şi de Senat.

În şedinţa din 18 martie 2008, membrii Comisiei au examinat această observaţie şi au hotărât, cu unanimitate de voturi a membrilor prezenţi, amendarea textelor de lege care se referă la acest aspect în sensul exercitării controlului de ambele camere ale Parlamentului, amendamente care se regăsesc în anexa prezentului raport.
2. Proiectul de lege face parte din categoria legilor organice, în conformitate cu art. 117 alin. (3) din Constituţia României, întrucât are ca scop înfiinţarea unei autorităţi administrative autonome.

3. La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Constantin Teodorescu şi dna. Alina Saioc (Ministerul Comunicaţiilor şi Tehnologiei Informaţiei).

4. La lucrările Comisiei au fost prezenţi 10 deputaţi din totalul de 18 membri ai Comisiei. Raportul Comisiei a fost adoptat cu unanimitate de voturi a membrilor prezenţi.

În urma dezbaterii, Comisia propune adoptarea proiectului de lege cu amendamentele prezentate în anexă.

PREŞEDINTE,







dr. Varujan Pambuccian





I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr

crt
	Text adoptat iniţial de Parlament 
	Text propus de Comisie în urma reexaminării
(autorul amendamentului)
	Motivarea amendamentelor propuse

	0.
	1.
	3.
	4.

	1. 
	LEGE pentru aprobarea Ordonanţei de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei
	Nemodificat 
	

	2. 
	Art. I. – Se aprobă Ordonanţa de urgenţă a Guvernului nr.134 din 21 decembrie 2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei, publicată în Monitorul Oficial al României, Partea I, nr. 1.046 din 29 decembrie 2006, cu următoarele modificări şi completări:
	Nemodificat
	

	3. 
	1. Articolul 1 se modifică şi va avea următorul cuprins:

„Art. 1. - (1) Se înfiinţează Autoritatea Naţională pentru Reglementare în Comunicaţii şi Tehnologia Informaţiei, denumită în continuare ANRCTI, ca autoritate publică autonomă, cu personalitate juridică, sub control parlamentar, finanţată integral din venituri extrabugetare, prin reorganizarea Autorităţii Naţionale de Reglementare în Comunicaţii, care se desfiinţează.

(2) ANRCTI are sediul central în municipiul Bucureşti şi oficii teritoriale în fiecare municipiu reşedinţă de judeţ şi în fiecare sector al municipiului Bucureşti.”
	Nemodificat
	

	4. 
	2. Articolul 2 se abrogă.
	 Nemodificat
	

	5. 
	3. Articolul 3 se modifică şi va avea următorul cuprins:

„Art. 3. - ANRCTI are ca rol fundamental punerea în aplicare a politicii naţionale elaborate de Ministerul Comunicaţiilor şi Tehnologiei Informaţiei şi reglementarea activităţilor în domeniul comunicaţiilor electronice, tehnologiei informaţiei şi serviciilor poştale. Ministrul  comunicaţiilor şi tehnologiei informaţiei înaintează către ANRCTI, cu cel puţin două luni înainte de sfârşitul anului calendaristic, o scrisoare referitoare la strategia de aplicare a politicii naţionale în domeniu, pe care ANRCTI e obligat să o respecte.”
(Dan Nica)
	Nemodificat
	

	6. 
	4. Articolul 4 se abrogă.
	Nemodificat
	

	7. 
	5. Articolul 5 se modifică şi va avea următorul cuprins:

„Art. 5. - (1) În îndeplinirea rolului său, ANRCTI va urmări atingerea obiectivelor prevăzute la alin. (2) -(4), luând în acest sens măsuri rezonabile, cu respectarea principiului proporţionalităţii.

(2) ANRCTI promovează concurenţa în furnizarea de reţele şi servicii de comunicaţii electronice şi de servicii poştale, acţionând în special în următoarele direcţii:

a) luarea tuturor măsurilor necesare pentru ca utilizatorii, inclusiv cei cu handicap sau cu nevoi sociale speciale, să obţină un maximum de beneficii în condiţiile unei pieţe concurenţiale, în ceea ce priveşte diversitatea ofertei, tarifele şi calitatea serviciilor;
b) prevenirea acţiunilor ce au ca obiect sau pot avea ca efect distorsionarea ori restrângerea concurenţei în sectorul comunicaţiilor electronice, tehnologiei informaţiei şi al serviciilor poştale;

c) încurajarea investiţiilor eficiente în infrastructură şi promovarea inovaţiei;

d) încurajarea utilizării eficiente şi asigurarea administrării eficiente a resurselor de numerotaţie.

(3) În îndeplinirea rolului şi atribuţiilor sale legale, ANRCTI colaborează cu Consiliul Concurenţei şi cu Autoritatea Naţională pentru Protecţia Consumatorului inclusiv prin furnizarea reciprocă de informaţii necesare aplicării atât a prevederilor legislaţiei concurenţei, cât şi a prevederilor legislaţiei din domeniul comunicaţiilor electronice şi al serviciilor poştale. ANRCTI realizează investigaţii şi verificări în cazuri legate de încălcarea normelor legale privind concurenţa în domeniul comunicaţiilor şi  transmite Consiliului Concurenţei rapoartele necesare fundamentării deciziilor în acest domeniu.

(4) ANRCTI contribuie la dezvoltarea pieţei interne a Comunităţii Europene, în special prin:

a) înlăturarea barierelor existente în calea furnizării la nivel european a reţelelor şi serviciilor de comunicaţii electronice, a infrastructurii asociate şi a serviciilor poştale;

b) încurajarea stabilirii şi dezvoltării de reţele transeuropene, a interoperabilităţii serviciilor paneuropene şi a conectivităţii între utilizatorii finali;

c) respectarea principiului nediscriminării în ceea ce priveşte tratamentul aplicat furnizorilor de reţele şi servicii de comunicaţii electronice sau furnizorilor de servicii poştale aflaţi în situaţii similare;

d) cooperarea într-o manieră transparentă cu autorităţile naţionale de reglementare cu atribuţii similare din străinătate, precum şi cu Comisia Europeană, în vederea dezvoltării unei practici de reglementare coerente şi a aplicării concertate a legislaţiei naţionale armonizate cu normele adoptate la nivelul Uniunii Europene.

(5) ANRCTI promovează interesele utilizatorilor finali din Uniunea Europeană, în special prin:

a) asigurarea condiţiilor de exercitare a dreptului de acces la serviciul universal, astfel cum acesta este prevăzut de Legea nr. 304/2003 pentru serviciul universal şi drepturile utilizatorilor cu privire la reţelele şi serviciile de comunicaţii electronice, cu modificările şi completările ulterioare, şi de Ordonanţa Guvernului nr. 31/2002 privind serviciile poştale, aprobată cu modificări şi completări prin Legea nr. 642/2002, cu modificările şi completările ulterioare;

b) asigurarea unui nivel înalt de protecţie a utilizatorilor finali în relaţiile acestora cu furnizorii;

c) implicarea în asigurarea unui nivel înalt de protecţie a drepturilor persoanelor, în special a dreptului la viaţa privată, cu privire la prelucrarea datelor cu caracter personal;

d) promovarea furnizării de informaţii clare, în special în ceea ce priveşte transparenţa tarifelor şi a condiţiilor de utilizare a serviciilor de comunicaţii electronice destinate publicului;

e) promovarea intereselor specifice ale utilizatorilor cu handicap şi ale celor cu nevoi sociale speciale;

f) asigurarea protejării integrităţii şi securităţii reţelelor publice de comunicaţii electronice.

(6) În activitatea sa ANRCTI are în vedere respectarea principiului neutralităţii tehnologice, prin prisma fenomenului convergenţei tehnologiilor, şi contribuie, în limitele competenţelor sale, la asigurarea implementării politicilor care urmăresc promovarea diversităţii culturale şi lingvistice, precum şi a pluralismului media.”
	Nemodificat
	

	8. 
	6. La articolul 6 alineatul (1), punctele 8 şi 11 se modifică şi vor avea următorul cuprins:
„8. identificarea pieţelor relevante din sectorul comunicaţiilor electronice;
11. impunerea în sarcina furnizorilor de reţele sau de servicii de comunicaţii electronice cu putere semnificativă pe piaţă a obligaţiilor prevăzute la art. 9 - 13 din Ordonanţa Guvernului nr. 34/2002 privind accesul la reţelele publice de comunicaţii electronice şi la infrastructura asociată, precum şi interconectarea acestora, aprobată cu modificări şi completări prin Legea nr. 527/2002, cu modificările şi completările ulterioare, sau la art. 15-18 din Legea nr.304/2003;”.
	Nemodificat
	

	9. 
	7. La articolul 6 alineatul (1), punctele 16 şi 17 se abrogă.
	Nemodificat
	

	10. 
	8. La articolul 6 alineatul (1), punctul 18 se modifică şi va avea următorul cuprins:
„18. asigurarea participării în instituţii şi în organizaţii internaţionale unde sunt reprezentate autorităţile de reglementare din domeniul comunicaţiilor şi tehnologiei informaţiei, susţinând în cadrul acestora politica şi strategia naţională în domeniu;”
	Nemodificat
	

	11. 
	9. La articolul 6 alineatul (1), după punctul 26 se introduc două noi puncte, punctul 27 şi 28, cu următorul cuprins:
„27. arbitru şi organ de decizie în soluţionarea litigiilor dintre furnizorii de reţele şi de servicii în domeniul comunicaţiilor electronice, tehnologiei informaţiei şi al serviciilor poştale, în scopul asigurării liberei concurenţe şi al protecţiei intereselor utilizatorilor pe pieţele acestor servicii, emiţând în acest scop decizii motivate.

28. omologarea sistemelor informatice în conformitate cu prevederile legale”
	Nemodificat
	

	12. 
	10. La articolul 6, alineatul (3) se modifică şi va avea următorul cuprins:

„(3) ANRCTI poate încheia contracte cu persoane juridice de drept public sau de drept privat, având ca obiect efectuarea unor activităţi specifice, necesare îndeplinirii obiectivelor şi atribuţiilor sale.”
	Nemodificat
	

	13. 
	11. Articolul 7 se modifică şi va avea următorul cuprins:

„Art. 7. - (1) Conducerea ANRCTI este asigurată de un consiliu compus din 7 membri numiţi de Camera Deputaţilor pentru un mandat cu o durată de 5 ani. 

(2) Consiliul este condus de un preşedinte, asimilat funcţiei de ministru, numit prin votul Camerei Deputaţilor, dintre membrii consiliului.

(3) În absenţa preşedintelui, conducerea consiliului este asigurată de vicepreşedinte, numit prin votul Camerei Deputaţilor, dintre membrii consiliului.
(4) Propunerile de candidaţi pentru funcţiile de preşedinte, vicepreşedinte şi membru al consiliului se fac de către Biroul Permanent al Camerei Deputaţilor, la recomandarea grupurilor parlamentare, respectând configuraţia politică rezultată în urma alegerilor generale.

(5) Biroul Permanent înaintează propunerile comisiei permanente de specialitate din domeniul tehnologiei informaţiei şi comunicaţiilor din Camera Deputaţilor, denumită în continuare comisia de specialitate, în vederea audierii candidaţilor. În urma audierii, comisia permanentă de specialitate întocmeşte un aviz pe care îl prezintă plenului Camerei Deputaţilor. Pentru candidaţii care primesc aviz negativ din partea comisiei de specialitate se pot propune alte candidaturi din partea grupurilor parlamentare care i-au propus.

(6) Candidaturile se aprobă cu majoritatea voturilor membrilor Camerei Deputaţilor.
	11. Articolul 7 se modifică şi va avea următorul cuprins:

„Art. 7. - (1) Conducerea ANRCTI este asigurată de un consiliu compus din 7 membri numiţi de Parlament pentru un mandat cu o durată de 5 ani. 

(2) Consiliul este condus de un preşedinte, asimilat funcţiei de ministru, iar în absenţa acestuia de vicepreşedinte, numiţi prin votul Parlamentului, dintre membrii consiliului.

(3) Propunerile de candidaţi pentru funcţiile de preşedinte, vicepreşedinte şi membru al consiliului se fac de către Birourile Permanente ale celor două Camere, la recomandarea grupurilor parlamentare, respectând configuraţia politică rezultată în urma alegerilor generale.

(4) Birourile Permanente înaintează propunerile comisiilor permanente de specialitate din domeniul tehnologiei informaţiei şi comunicaţiilor din cadrul Parlamentului, denumite în continuare comisii de specialitate, în vederea audierii candidaţilor. În urma audierii, comisiile de specialitate întocmesc un aviz pe care îl prezintă plenului Parlamentului. Pentru candidaţii care primesc aviz negativ din partea comisiilor de specialitate se pot propune alte candidaturi din partea grupurilor parlamentare care i-au propus.

(5) Candidaturile se aprobă cu majoritatea voturilor membrilor Parlamentului.
(Comisia)
	Amendament adoptat în urma însuşirii observaţiei de la pct.2 din cererea de reexaminare a Preşedintelui României

	14. 
	12. După articolul 7 se introduc patru noi articole, articolele 71 – 74, cu următorul cuprins:

„Art. 71 – (1) Membrii consiliului, cu excepţia preşedintelui, au funcţie de demnitate publică asimilată funcţiei de secretar de stat.

(2) Calitatea de membru al consiliului este incompatibilă cu funcţiile publice sau private, cu excepţia celor didactice, dacă nu dau naştere unor conflicte de interese. 

(3) În timpul exercitării mandatului membrii Consiliului nu pot face parte din partide sau din alte structuri politice.

(4) Membrii consiliului şi membrii familiilor acestora nu au dreptul să deţină acţiuni sau părţi sociale, direct sau indirect, la societăţi comerciale cu activităţi în domenii în care ei s-ar afla în conflict de interese cu calitatea de membru al consiliului.

(5) Membrii consiliului care, în momentul numirii, se află în una dintre situaţiile prevăzute la alin. (2) - (4) au la dispoziţie un termen de cel mult 3 luni pentru renunţarea la calitatea sau la acţiunile respective, perioadă în care nu au drept de vot.
(6) În cazul nerespectării prevederilor prezentului articol, persoana în cauză este demisă de drept.

Art. 72 – (1) Membrii consiliului pot fi demişi cu majoritatea voturilor membrilor Camerei Deputaţilor, la propunerea comisiei de specialitate, în următoarele situaţii:

a) în situaţia imposibilităţii de a-şi îndeplini mandatul mai mult de 120 de zile calendaristice consecutive dintr-un interval de 140 de zile;

b) în caz de condamnare penală prin hotărâre judecătorească definitivă, pentru care nu a intervenit reabilitarea;

c) în cazul în care plenul Camerei Deputaţilor nu adoptă programul de măsuri conform art. 74 alin. (5)
d) în cazul neîndeplinirii programului de măsuri stabilit prin hotărâre a Camerei Deputaţilor, conform art. 74 alin. (5).
(2) Dacă funcţia de membru al consiliului devine vacantă se procedează la numirea unui nou membru pentru durata rămasă din mandat, în condiţiile art. 7 alin. (2) – (6). 
Art. 73 – (1) Preşedintele reprezintă ANRCTI în raporturile cu Parlamentul, Guvernul, ministerele, cu alte autorităţi publice şi organizaţii, precum şi cu persoanele juridice şi fizice din ţară şi din străinătate.

(2) Preşedintele ANRCTI este ordonator de credite.

(3) În exercitarea atribuţiilor sale, preşedintele emite decizii în urma votului majorităţii membrilor consiliului.

(4) Deciziile cu caracter normativ se publică în Monitorul Oficial al României, Partea I.

(5) Deciziile pot fi atacate în contencios administrativ la Curtea de Apel Bucureşti, în termen de 30 de zile de la publicare sau de la comunicare, după caz, fără parcurgerea procedurii prealabile prevăzute la art. 7 din Legea contenciosului administrativ nr. 554/2004, cu modificările şi completările ulterioare.

Art. 74 - (1) Activitatea ANRCTI este analizată de către Camera Deputaţilor, prin dezbaterea raportului anual, care se prezintă pentru anul anterior. 

(2) Raportul anual de activitate se depune la comisia permanentă de specialitate a Camerei Deputaţilor, până la data de 15 aprilie. 

(3) În situaţia în care comisia permanentă de specialitate respinge raportul anual, consiliul este obligat ca în termen de 30 de zile să prezinte spre dezbatere şi aprobare comisiei un program de măsuri concrete pentru remedierea lipsurilor semnalate.

(4) Raportul comisiei permanente de specialitate asupra raportului anual de activitate şi, după caz, programul de măsuri se supun dezbaterii în plenul Camerei Deputaţilor, în prezenţa membrilor consiliului. 

(5) Consiliul are obligaţia să îşi însuşească concluziile rezultate în urma dezbaterilor şi să îşi asume răspunderea pentru îndeplinirea programului de măsuri stabilit prin hotărâre a Camerei Deputaţilor. 

(6) Comisia permanentă de specialitate poate solicita preşedintelui rapoarte specifice ori de câte ori consideră necesar. În urma dezbaterilor acestor rapoarte, comisia permanentă de specialitate poate solicita elaborarea unui plan de măsuri pentru remedierea lipsurilor semnalate, care va fi supus aprobării comisiei.”
	12. După articolul 7 se introduc patru noi articole, articolele 71 – 74, cu următorul cuprins:

Art. 71 – Nemodificat
Art. 72 - (1) Membrii consiliului pot fi demişi cu majoritatea voturilor membrilor Parlamentului, la propunerea comisiilor de specialitate, în următoarele situaţii:

a) în situaţia imposibilităţii de a-şi îndeplini mandatul mai mult de 120 de zile calendaristice consecutive dintr-un interval de 140 de zile;

b) în caz de condamnare penală prin hotărâre judecătorească definitivă, pentru care nu a intervenit reabilitarea;

c) în cazul în care plenul celor două Camere nu adoptă programul de măsuri conform art. 74 alin. (5)
d) în cazul neîndeplinirii programului de măsuri stabilit prin hotărâre a Parlamentului, conform art. 74 alin. (5).
(2) Dacă funcţia de membru al consiliului devine vacantă se procedează la numirea unui nou membru pentru durata rămasă din mandat, în condiţiile art. 7 alin. (2) – (6).
Art. 73 – Nemodificat 
Art. 74 - (1) Activitatea ANRCTI este analizată de către Parlament, prin dezbaterea raportului anual, care se prezintă pentru anul anterior. 

(2) Raportul anual de activitate se depune la comisiile de specialitate ale Parlamentului, până la data de 15 aprilie. 

(3) În situaţia în care comisiile de specialitate resping raportul anual, consiliul este obligat ca în termen de 30 de zile să prezinte spre dezbatere şi aprobare comisiilor reunite un program de măsuri concrete pentru remedierea lipsurilor semnalate.

(4) Raportul comisiilor de specialitate asupra raportului anual de activitate şi, după caz, programul de măsuri se supun dezbaterii în plenul Camerelor reunite ale Parlamentului, în prezenţa membrilor consiliului. 

(5) Consiliul are obligaţia să îşi însuşească concluziile rezultate în urma dezbaterilor şi să îşi asume răspunderea pentru îndeplinirea programului de măsuri stabilit prin hotărâre a Parlamentului. 

(6) Comisiile reunite pot solicita preşedintelui ANRCTI rapoarte specifice ori de câte ori consideră necesar. În urma dezbaterilor acestor rapoarte, comisiile de specialitate pot solicita elaborarea unui plan de măsuri pentru remedierea lipsurilor semnalate, care va fi supus aprobării comisiilor reunite.”
(Comisia)
	Amendament adoptat în urma însuşirii observaţiei de la pct.2 din cererea de reexaminare a Preşedintelui României

	15. 
	13. Articolul 8 se modifică şi va avea următorul cuprins:

„Art. 8 - (1) ANRCTI preia bugetul, patrimoniul, numărul de posturi şi personalul fostei Autorităţi Naţionale de Reglementare în Comunicaţii.

(2) Deciziile emise de preşedintele Autorităţii Naţionale de Reglementare în Comunicaţii în exercitarea atribuţiilor legale rămân în vigoare, iar furnizorii de reţele şi servicii de comunicaţii electronice şi furnizorii de servicii poştale au, în relaţia cu ANRCTI, drepturile şi obligaţiile prevăzute de legislaţia din domeniul comunicaţiilor electronice şi serviciilor poştale ori impuse de Autoritatea Naţională de Reglementare în Comunicaţii în conformitate cu aceasta. 

(3) Personalul preluat în condiţiile prezentei ordonanţe de urgenţă îşi păstrează drepturile şi obligaţiile stabilite prin contractele individuale de muncă şi contractele colective de muncă.
(4) Regulamentul de organizare şi funcţionare şi structura organizatorică a ANRCTI sunt propuse de consiliu şi aprobate prin hotărâre a Camerei Deputaţilor în urma avizului comisiei de specialitate.

(5) Bugetul anual de venituri şi cheltuieli al ANRCTI este propus de către consiliu şi aprobat prin hotărâre a Camerei Deputaţilor în urma avizului comisiei de specialitate.”
	13. Articolul 8 se modifică şi va avea următorul cuprins:

„(1) ANRCTI preia bugetul, patrimoniul, numărul de posturi şi personalul fostei Autorităţi Naţionale de Reglementare în Comunicaţii.

(2) Deciziile emise de preşedintele Autorităţii Naţionale de Reglementare în Comunicaţii în exercitarea atribuţiilor legale rămân în vigoare, iar furnizorii de reţele şi servicii de comunicaţii electronice şi furnizorii de servicii poştale au, în relaţia cu A.N.R.C.T.I., drepturile şi obligaţiile prevăzute de legislaţia din domeniul comunicaţiilor electronice şi serviciilor poştale ori impuse de Autoritatea Naţională de Reglementare în Comunicaţii în conformitate cu aceasta. 

(3) Personalul preluat în condiţiile prezentei ordonanţe de urgenţă îşi păstrează drepturile şi obligaţiile stabilite prin contractele individuale de muncă şi contractele colective de muncă.
(4) Regulamentul de organizare şi funcţionare şi structura organizatorică a ANRCTI sunt propuse de consiliu şi aprobate prin hotărâre a Parlamentului în urma avizului comisiilor de specialitate.

(5) Bugetul anual de venituri şi cheltuieli al ANRCTI este propus de către consiliu şi aprobat prin hotărâre a Parlamentului în urma avizului comisiilor de specialitate.”

(Comisia) 

	16. 
	14. Articolul 9 se abrogă.
	Nemodificat
	

	17. 
	15. Articolul 10 se modifică şi va avea următorul cuprins:

„Art. 10. - În cuprinsul actelor normative în vigoare, sintagmele "Autoritatea Naţională de Reglementare în Comunicaţii" şi "A.N.R.C."se înlocuiesc în mod corespunzător cu sintagmele "Autoritatea Naţională pentru Reglementare în Comunicaţii şi Tehnologia Informaţiei" şi "A.N.R.C.T.I.";
	Nemodificat
	

	18. 
	16. Articolul 11 se modifică şi va  avea următorul cuprins:

„Art. 11. - Pe data intrării în vigoare a prezentei ordonanţe de urgenţă se abrogă art. 37, 38, 40, 42 alin. (1), 44, 45 şi 46 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, publicată în Monitorul Oficial al României, Partea I, nr. 457 din 27 iunie 2002, aprobată cu modificări şi completări prin Legea nr. 591/2002, cu modificările şi completările ulterioare.”
	Nemodificat
	

	19. 
	Art. II. – (1) Ordonanţa de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei, cu modificările şi completările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
(2) În termen de 30 de zile de la intrarea în vigoare a legii de aprobare a prezentei Ordonanţe de urgenţă a Guvernului, Camera Deputaţilor numeşte conducerea ANRCTI.

(3) Până la împlinirea termenului prevăzut la alin.(2) interimatul este asigurat de actuala conducere a ANRCTI.
	Art. II. – (1) Ordonanţa de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei, cu modificările şi completările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
(2) În termen de 30 de zile de la intrarea în vigoare a legii de aprobare a prezentei Ordonanţe de urgenţă a Guvernului, Camerele reunite ale Parlamentului numesc conducerea ANRCTI.

(3) Până la împlinirea termenului prevăzut la alin.(2) interimatul este asigurat de actuala conducere a ANRCTI.

